open-index/open-wikipedia-markdown huggingface dataset:
Ioánnis Melissanídis

**Ioánnis Melissanídis** (, s. 27. maaliskuuta 1977 München, Länsi-Saksa) on kreikkalainen entinen telinevoimistelija, olympiavoittaja ja Euroopan mestari.

Melissanídis voitti permannon olympiakultaa Atlantassa 1996. Olympiamitali oli Kreikan ensimmäinen voimistelusta sitten vuoden 1906 välikisojen. Sydneyssä 2000 hän sijoittui hypyn seitsemänneksi. MM-kilpailuista Melissanídis voitti hopeaa permannolta Brisbanesta 1994. EM-kilpailuista hän voitti kaksi kultamitalia ja yhden hopeamitalin.

## Lähteet
* Ioannis Melissanidis – FIG 
* Ioannis Melissanidis Biography and Olympic Results  Sports Reference LLC. 

### Viitteet
Thalia-gaala 2011

**[[Thalia-gaala]] 2011** on 27. maaliskuuta 2011 järjestetty palkintogaala, jossa palkittiin vuoden 2010 teatteri-, tanssi- ja sirkusalan produktioita ja tekijöitä. Gaala järjestettiin Turun Logomossa, ja sen juonsi Maria Sid.

## Voittajat

## Lähteet

## Aiheesta muualla
*Thalia-gaala
Wenche Foss

**Eva Wenche Steenfeldt Stang** (5. joulukuuta 1917 Kristiania, Norja – 28. maaliskuuta 2011 Oslo) oli norjalainen näyttelijä. Häntä pidetään eräänä maansa tunnetuimmista ja rakastetuimmista näyttelijöistä.

Fossin debyytti tapahtui vuonna 1935 Ingridin roolissa Vilhelm Dybwadin operetissa *Taterblod* Søilen Teaterissa. Uransa aikana hän työskenteli lukuisissa Oslon teattereissa, kuten Norjan kansallisteatterissa 1952–1967 ja 1978–1989. Häntä on pidetty lahjakkaana luonnenäyttelijänä ja hänen uransa on koostunut hyvin monipuolisista rooleista sisältäen niin komediaa, modernia draamaa, musiikkiteatteria kuin klassikkonäytelmienkin naispääosia.

Fossin ensimmäinen elokuvarooli oli filmissä *Tørres Snørtevold* vuonna 1940 ja hän näytteli useissa vuosikymmenen komediaelokuvissa, kuten *Den farlige leken* ja *En herre med bart* (1942). Hän näytteli myös useissa Petter Vennerødin ja Svend Wamin elokuvissa, joista tärkein lienee *Leve sitt liv* (1982), jonka päärooli oli kirjoitettu erityisesti hänen monipuolisia ominaisuuksiaan silmällä pitäen. Viimeisimpiä elokuvarooleja olivat elokuvat *Jeg er Dina* sekä *Musikk for bryllup og begravelser* (2002).

Norjan kansallisteatterin ulkopuolella oleva, Per Ungin veistämä Wenche Fossin patsas paljastettiin vuonna 2007. Fossin hautaus tapahtui valtion kustannuksella, mistä Norjan hallitus päätti hänen kuolinpäivänään.

Norwegian Air Shuttle on maalauttanut Fossin kuvan yhden Boeing 737-800 -koneensa pyrstöön.

## Kirjallisuutta
**Etterpå*, Sturle S. Nærøn kanssa, 1999
**Nærkontakt – samtaler med Wenche Foss og Arne Næss*, toim. Petter Mejlænder, 2004

## Lähteet
Shammi Kapoor

**Shamsher Raj Kapoor** (; 21. lokakuuta 1931 Bombay – 14. elokuuta 2011 Mumbai), taiteilijanimeltään **Shammi Kapoor** (), oli intialainen elokuvanäyttelijä ja -ohjaaja. Hän oli yksi johtavista Bollywood-näyttelijöistä 1950- ja 1960-luvulla. Hänen tunnetuimpiin elokuviinsa kuuluvat *[[Junglee]]* (1961), *[[China Town]]* (1962), *[[Kashmir Ki Kali]]* (1964) ja *[[An Evening in Paris]]* (1967). Hän voitti monia palkintoja.

Hän kuului tunnettuun Kapoorin sukuun. Hänen isänsä Prithviraj Kapoor sekä veljensä Raj Kapoor ja Shashi Kapoor olivat myös palkittuja näyttelijöitä.

Shammi Kapoor meni naimisiin näyttelijä Geeta Balin kanssa vuonna 1955. He saivat kaksi lasta, vuonna 1956 syntyneen Aditya-pojan ja vuonna 1961 syntyneen Kanchan-tytön. Vuonna 1965 Geeta kuoli isorokkoon ja Shammi jäi yksin kahden pienen lapsen kanssa.

Vuonna 1969 Kapoor nai Neela Devi Gohilin, joka kuului Bhavnagarin kuninkaalliseen perheeseen.

Shammi Kapoor kuoli munuaissairauteen 79-vuotiaana 14. elokuuta 2011.

## Palkinnot
* Anandalok Awards
** 2001: Elämäntyöpalkinto

* Bollywood Movie Awards
** 2005: Elämäntyöpalkinto

* Filmfare Awards
** 1968: Paras miespääosa – *[[Brahmachari]]*
** 1982: Paras miessivuosa – *[[Vidhata]]*
** 1995: Elämäntyöpalkinto

* International Indian Film Academy Awards
** 2002: Korvaamaton panos intialaiselle elokuvalle

* Kalakar Awards
** 1998: Erikoispalkinto panoksesta intialaiselle elokuvalle

* Screen Awards
** 2001: Elämäntyöpalkinto

* Zee Cine Awards
** 1999: Elämäntyöpalkinto

## Lähteet

## Aiheesta muualla

* 
* Kapoorin perheen virallinen sivusto 
* Shammi Kapoorin fanisivusto
Henri Broms

**Henri Juhana Fredrik Broms** (24. elokuuta 1927 Helsinki – 11. huhtikuuta 2014 Helsinki) oli suomalainen runoilija ja semiootikko, oppiarvoltaan filosofian tohtori. Hän on ollut myös Helsingin kauppakorkeakoulun kirjaston johtaja ja ylikirjastonhoitaja vuosina 1972–1991 sekä Helsingin yliopiston persian kielen ja kirjallisuuden dosentti 1973–1990.

Broms opiskeli useissa ulkomaisissa yliopistoissa. Hän kirjoitti tutkimuksia kulttuurin semiotiikasta, myyttien maailmasta ja karnevaalikulttuurista. Broms otti persian kielen ja islamin erityistuntijana kantaa ajankohtaisiin ilmiöihin. Hän toimi uranuurtajana persialaisen runouden suomentajana. Kaunokirjalliseen tuotantoon hänellä sisältyy teoksia yliopiston ja vieraiden kulttuurien aihepiireistä. 

Broms oli Kriittisen korkeakoulun perustajia ja pitkäaikainen johtokunnan jäsen.

## Tuotanto (valikoima)
* 
* 
*  
* 
* 
*  
* 
* 
* 
* 
* 
* 
* 
* 
* 
* 
* 
* 
* 
* 
*  
* 
* 

### Suomennoksia
*  
* 
* 

## Lähteet

## Aiheesta muualla
* 
* Henri Bromsin muistokirjoitus Helsingin Sanomissa.
Éric Poujade

**Éric Claude Jacques Poujade** (8. elokuuta 1972 Aix-en-Provence – 30. kesäkuuta 2024) oli ranskalainen telinevoimistelija, olympiamitalisti ja Euroopan mestari. Hän oli erikoistunut hevoseen.

Poujade voitti Sydneyn vuoden 2000 kesäolympialaisissa hevosella hopeaa Marius Urzicăn jälkeen. Hän oli mukana Ranskan joukkueessa, joka sijoittui joukkuekilpailussa yhdeksänneksi. Atlantassa 1996 Poujade oli hevosella seitsemäs ja joukkuekilpailussa 11:s. Lisäksi Poujade voitti hevosella kaksi MM-hopeaa, ja EM-kilpailuissa hän voitti Pietarissa 1998 kultaa hevosella ja osana Ranskan joukkuetta. Hän saavutti EM-tasolla mestaruutensa lisäksi hevosella myös kaksi hopeamitalia.

## Lähteet
Aikavaras (televisiosarja)

**Aikavaras** () oli yhdysvaltalainen televisiosarja, jota tuotettiin neljä kautta vuosina 1996–2000. Yhdysvalloissa sarjaa esitti CBS ja Suomessa Nelonen.

## Juoni
Sarja keskittyy Chicagoon, missä Gary Hobson (Kyle Chandler) elää baarinpitäjänä. Joka aamu hänen asuntonsa oven taakse ilmestyy seuraavan päivän Chicago Sun-Times. Lehden tykönä odottaa sisäänpääsyä aina sama kissa. Kissa ja lehti alkoivat ilmestyä oven taakse, kun Hobsonin ex-vaimo heitti tämän pihalle ja hän asui hotellissa "väliaikaisesti". Hobson lukee lehdestä alkavana päivänä vielä tapahtumattomat onnettomuudet ja pyrkii muuttamaan tapahtumien kulkua niin, ettei onnettomuuksia tapahdu ja lehden uutiset muuttuvat paremmiksi.

Jaksoja nivoi toisiinsa Hobsonin pyrkimys selvittää, minkä takia lehti alkoi ilmestyä hänelle ja miten kissa liittyy asiaan. Hän haluaa pitää lehden salaisuutena pitääkseen asiat yksinkertaisina ja välttääkseen näpistelijöitä. Hänelle läheisistä ihmisistä vain kaksi on tietoisia lehdestä: hyvä ystävä Marissa Clark (Shanésia Davis-Williams) ja Chuck Fishman (Fisher Stevens) Hobsonin yhtiökumppani baarissa.

## Roolijako

## Aiheesta muualla
*
Martin Müürsepp

**Martin Müürsepp** (s. 26. syyskuuta 1974 Tallinna) on virolainen entinen koripalloilija. Hän on maansa ainoa NBA:ssa pelannut koripalloilija, ja edusti kahden kauden aikana Miami Heatia ja Dallas Mavericksia.

Müürsepp lopetti uransa vuonna 2010, ja siirtyi välittömästi virolaisen BC Kalev/Cramon apuvalmentajaksi.

## Aiheesta muualla
*NBA:n pelaajaprofiili 
*Euroliigan pelaajaprofiili
Pyhimys (televisiosarja)

**Pyhimys** () on brittiläinen televisiosarja, jota tuotettiin vuosina 1962–1969. Sarja kertoo Leslie Charterisin luomasta Simon Templarista, joka oli päähahmo useissa hänen kirjoittamissaan kirjoissa. Sarjan pääroolia näytteli Roger Moore.

*Pyhimyksen* neljä ensimmäistä tuotantokautta tehtiin mustavalkoisena, sarjan kaksi viimeistä kautta taas värillisenä.

## Simon Templarin auto

Simon Templarin auto sarjassa oli Volvo P1800, jonka rekisterinumero oli ST1.

## Lähteet
Stacking

**Stacking** on Double Fine Productionsin kehittämä ja THQ:n julkaisema seikkailu- ja pulmapeli. *[[Costume Quest]]in* tavoin Stacking on ladattava peli, jonka Double Fine kehitti yhtäaikaisesti *[[Brütal Legend]]in* kanssa. Peli julkaistiin helmikuussa 2011 Xbox 360 -konsolin Xbox Live Arcade -latauspalveluun ja PlayStation 3:n PlayStation Networkiin.

## Pelaaminen
*Stackingin* perusidea perustuu sisäkkäin kasattavien maatuska-nukkejen käyttöön erilaisten ongelmien ratkaisemisessa. Pelaaja ohjaa pienintä nukkea, Charlie Blackmorea, joka yrittää vapauttaa perheensä pakkotyöstä. Charlie voi hypätä itseään täsmälleen yhtä kokoa isomman nuken sisään ja nukkejen kasaamista voi jatkaa siihen asti, kun suurin mahdollinen koko on saavutettu. Pelaajan on tarkoitus ratkoa erilaisia Charlien perheenjäsenten löytämiseen ja vapauttamiseen liittyviä pulmia. Pulmien ratkaisuissa käytetään erilaisten ja erikokoisten nukkejen erikoistaitoja.

## Vastaanotto
*Stacking* sai kriitikoilta positiivisen vastaanoton. Peliä kehuttiin etenkin sen graafisen ilmeen, humoristisen tarinan ja kaikentasoisille pelaajille sopivan vaikeustason ansiosta. Kritiikkiä peli sai lähinnä lyhyen kestonsa vuoksi. Pelin arvioiden pistekeskiarvo Metacritic-sivustolla on 84/100.

## Lähteet
Mount Asgard

**Mount Asgard** on Cumberlandin niemimaalla, Auyuittuqin kansallispuistossa, Baffininsaarella sijaitseva kaksihuippuinen vuori. Itse saari kuuluu hallinnollisesti Kanadalle ja on osa Nunavutin territoriota. Vuoren korkein kohta on eri lähteiden mukaan 2&nbsp;015 tai 2&nbsp;011 metriä merenpinnan tasoa ylempänä.

Ennen vuorikiipeilijöiden tuloa alueelle eskimoasutusten välillä lentävät pilotit raportoivat huomiota kiinnittävän muotoisen vuoren olemassaolosta. Vuori muistuttaa lähes joka suunnasta valtavaa kaksoissavupiippua. Graniittinen kallioseinä kohoaa jäätiköltä lähes joka sivulta 900 metriä. 2&nbsp;011 metriä korkea North Summit eli pohjoisen puoleinen huippu on kahdesta huipusta korkeampi. South Summit on vain joitakin metrejä sitä matalampi. Huippujen välillä on satulamainen kohta, joka on 120 metriä huippuja alempana.

## Lähteet
* 

### Viitteet
Foinikiankataja

**Foinikiankataja** (*Juniperus phoenicea*) on Välimeren alueella kasvava, sypressikasvien (*Cupressaceae*) heimoon kuuluva pienikokoinen havupuu.

## Lajikuvaus

Foinikiankataja kasvaa 1–4 metriä korkeaksi. Se kasvaa yleensä pensaikoissa meren läheisyydessä. Puun latvus on tiheä ja kartiomainen, ja sen kaarna on tummanruskeaa. Puulla on kahdenlaisia neulasia: nuorina ne ovat neulamaisia ja noin kuusi millimetriä pitkiä, aikuisen kasvin neulaset ovat suomumaisia ja noin yhden millin pituisia. Neulaset kasvavat vastakkaisesti tai kolmen lehden kiehkuroissa.

Foinikiankataja on yksikotinen tai kaksikotinen kasvi. Se kukkii tammikuun lopulta toukokuun alkuun. Kasvin kävyt ovat aluksi vihreitä, mutta muuttuvat punaisiksi kypsyessään. Kävyt kypsyvät toisena vuonna, ja niissä on kuudesta kahdeksaan suomua ja 3–9 siementä. Kävyt ovat pyöreitä, niiden halkaisija on noin yksi senttimetri, ja ne kasvavat noin viiden millimetrin pituisissa varsissa.

Foinikiankataja voi elää jopa tuhatvuotiaaksi.

## Levinneisyys

Foinikiankatajaa esiintyy kotoperäisenä Välimeren alueella Espanjassa Pyreneiden vuoristoa ja Baleaarien saariryhmää myöten, Andorrassa, Etelä-Ranskassa, Ranskalle kuuluvalla Korsikan saarella, Monacossa, Manner-Italiassa, Italialle kuuluvilla Sisilian ja Sardinian saarilla, Kroatiassa, Montenegrossa, Albaniassa, Kreikassa, Turkissa, Kyproksen saarella, Syyriassa, Libanonissa, Egyptissä, Libyassa, Tunisiassa, Algeriassa ja Marokossa. Marokossa kasvia tavataan sekä Välimeren rannikolla että Atlasvuorilla. Atlantin alueella kasvia esiintyy Portugalissa ja Espanjalle kuuluvilla Kanariansaarilla. Lähi-idässä foinikiankatajaa esiintyy myös Saudi-Arabiassa ja Egyptille kuuluvalla Siinain niemimaalla. Maltalle kasvi on tuotu muualta viimeisten 500 vuoden aikana, ja nykyisin kasvia tavataan kautta Maltan saariryhmän.

## Alalajit
*Juniperus phoenicea* ssp. *phoenicea* -alalajia esiintyy kotoperäisenä Välimeren rannikkoalueilla, Portugalissa, Kanariansaarilla, Saudi-Arabiassa sekä Siinain niemimaalla.

*Juniperus phoenicea* ssp. *turbinata* -alalajia esiintyy kotoperäisenä läntisen Välimeren alueella. Euroopan puolella laji kasvaa merenpinnan tasosta aina 1&nbsp;200 metrin korkeuteen saakka. Pohjois-Afrikan puolella puolestaan *Juniperus phoenicea* ssp. *turbinata* kasvaa dyyneillä ja kukkuloilla sekä arideilla vuoristoalueilla. Pohjois-Afrikassa kasvia tavataan 2&nbsp;200 metrin korkeuteen saakka.

## Lähteet
Yleisurheilun alle 20-vuotiaiden maailmanmestaruuskilpailut 2004

Vuoden **[[2004]] [[yleisurheilun alle 20-vuotiaiden maailmanmestaruuskilpailut]]** käytiin 12.–18. heinäkuuta Grossetossa, Italiassa.

## Mitalistit
### Miehet

### Naiset

## Lähteet
* http://www.gbrathletics.com/ic/wj.htm
Stackelberg

**Stackelberg** on alkuperältään alasaksilainen suku, jonka vanhin tunnettu edustaja eli kantaisä on kölniläinen Waldewerus de Stackelberg. Suomeen Stackelberg suku levittäytyi 1500-luvulta Baltiasta ja jo 1600-luvulla suku oli sotilassukuna niittänyt mainetta. 

Jalkaväenkenraali Bernt Otto Stackelberg naturalisointiin 7. syyskuuta 1726 ja korotettiin vapaaherraksi 11. heinäkuuta 1727.

## Suvun jäseniä
* Berndt Otto Stackelberg (vanhempi) (1662–1734), ruotsalainen sotamarsalkka, joka osallistui suureen Pohjan sotaan everstinä ja oli Ruotsin Suomessa olleiden joukkojen ylipäällikkö sodan jälkeen.
* Berndt Otto Stackelberg (nuorempi) (1703–1787), ruotsalainen vapaaherra ja sotamarsalkka, joka toimi 1772–1780 Ruotsin Suomen joukkojen ylipäällikkönä.
* Fredrik Ulrik Bernt Otto Stackelberg (1745–1810), everstiluutnantti ja Suomen suuriruhtinaskunnan valtiopäivämies, Berndt Otto Stackelberg nuoremman poika.
* Berndt Robert Gustaf Stackelberg (1784–1845), majuri ja Ruotsin Saint-Barthélemyn kuvernööri vuosina 1812–1816, Berndt Magnus Stackelbergin poika, Berndt Otto Stackelberg nuoremman pojanpoika.
* Fredrik Magnus Stackelberg (1857–1929), suomalainen vapaaherra, sukututkija ja virka- ja valtiopäivämies.
* Fredrik Hjalmar Stackelberg (1866–1928), suomalainen vapaaherra, tilanomistaja ja liike- ja valtiopäivämies, Fredrik Magnus Stackelbergin veli.
* Berndt Reinhold Hjalmar Stackelberg (1899–1950), suomalainen vapaaherra, Suomen armeijan eversti ja ratsuväen upseeri, Fredrik Hjalmar Stackelbergin poika.
* Clarice Stackelberg (o.s. *Proctor*; 1912–1962), brittiläissyntyinen taiteilija, avioitui Alexander Stackelbergin kanssa vuonna 1935.

## Lähteet

## Aiheesta muualla
Putreskiini

**Putreskiini** on pahanhajuinen orgaaninen yhdiste NH2(CH2)4NH2 (*1,4-diaminobutaani* tai *butaanidiamiini*) joka on samankaltainen kadaveriinin kanssa; ne ovat diamiiniyhdisteitä, joita syntyy proteiinien hydrolyysissä eläinkudosten hajoamisen tuloksena. Molemmat ovat myrkyllisiä suurina annoksina. Nämä kaksi yhdistettä antavat kalman hajun mätänevälle lihalle; ne myös antavat hajua pahanhajuiselle hengitykselle ja bakteerien aiheuttamalle vaginatulehdukselle. Niitä löytyy myös siemennesteestä.

Ruumiskoirat opetetaan löytämään vainajat juuri putreskiinin avulla.

## Polyamiinit ja solujen kasvu
Polyamiineja (putreskiini, spermidiini, spermiini), jotka ovat positiivisesti varautuneita orgaanisia yhdisteitä, esiintyy huomattavissa määrin kaikissa nisäkässoluissa. Polyamiinien on osoitettu olevan välttämättömiä solujen normaalille toiminnalle ja kasvulle. Niiden synteesi lisääntyy aina, kun solut stimuloituvat kasvuun. Polyamiinien pitoisuudet ovat soluissa tarkoin säädeltyjä ja niiden määrän aleneminen johtaa solukasvun pysähtymiseen, kun taas niiden liiallinen kertyminen voi olla myrkyllistä soluille.

Ornitiinista muodostuu ornitiinidekarboksylaasientsyymin katalysoimana putreskiinia. Siitä tulee spermidiinisyntaasin kautta spermidiinia  josta edelleen spermiinisyntaasin kautta spermiinia.

Polyamiinien hajottaminen säätelee lisäksi glukoosi-, energia- ja kolesteroliaineenvaihduntaa.

## Historia
Putreskiinin ja kadaveriinin löysi 1885 saksalainen lääkäri Ludwig Brieger (1849–1919).

## Myrkyllisyys

Putreskiini on myrkyllistä suurina annoksina. LD50-arvo nieltynä on 2&nbsp;000&nbsp;mg/kg (rotta).

## Lähteet

## Aiheesta muualla
*PubChem: Putrescine 
*Human Metabolome Database: Putrescine 
*Kyoto Encyclopedia of Genes and Genomes (KEGG): Putrescine
Mount Odin

**Mount Odin** on Auyuittuqin kansallispuistossa, Baffininsaarella sijaitseva vuori. Itse saari kuuluu hallinnollisesti Kanadalle ja on osa Nunavutin territoriota. Vuori on Baffininsaaren korkein ja sen huippu on 2&nbsp;147 metriä merenpinnan tasoa ylempänä. Vuori on Nunavutin, ja olisi koko itäisen Pohjois-Amerikan, viidenneksi korkein kohta, mikäli Pohjois-Amerikaksi määriteltäisiin vain Kanada ja Yhdysvallat.

## Lähteet
Double Fine Productions

**Double Fine Productions** on yhdysvaltalainen videopelien kehittämiseen erikoistunut yritys. Yrityksen perusti Tim Schafer vuonna 2000.

Double Finen ensimmäinen peli oli vuonna 2005 Xboxille, PlayStation 2:lle ja Windowsille julkaistu *[[Psychonauts]]*. Se sai kriitikoilta ylistävän vastaanoton, mutta ei myynyt erityisen hyvin.

Double Finen seuraava projekti oli heavy metal -kulttuurista aiheensa ammentava *[[Brütal Legend]]*. Se julkaistiin PlayStation 3:lle ja Xbox 360:lle vuonna 2009. Yhtäaikaisesti *Brütal Legendin* kehitystyön kanssa Double Fine alkoi kehittää neljää pienempää peliä. Näistä kaksi, *[[Costume Quest]]* ja *[[Stacking]]*, on julkaistu PlayStation 3n ja Xbox 360n latauspalveluissa.

Double Fine on saanut oikeudet tehdä uusintaversioita aiemmista LucasArts-peleistä kuten *[[Grim Fandango]]*, *[[Day of the Tentacle]]* ja *[[Full Throttle]]*.

Vuonna 2019 Microsoft Game Studios osti Double Finen.

*[[Psychonauts 2]]* on julkaistu elokuussa 2021. Pelin kehityksestä ilmoitettiin vuonna 2015.

## Pelit

## Lähteet

## Aiheesta muualla
* Yrityksen tiedot MobyGamesissä 
*Double Fine Productionsin virallinen sivusto
Jack Marshall (jääkiekkoilija)

**John Calder "Jack" Marshall** (14. maaliskuuta 1877 – 7. elokuuta 1965) oli kanadalainen jääkiekkoilija, joka pelasi Winnipeg Victoriasissa, Montreal Hockey Clubissa, Montreal Shamrocksissa, Montreal Wanderersissa ja Toronto Blueshirtsissä.

Lähinnä puolustajana pelannut Marshalla oli ensimmäinen kiekkoilija, joka saavutti kuusi Stanley Cupia. Ensimmäisen hän sai 1901 Winnipeg Victoriasin mukana. Hän siirtyi Montreal HC:iin ja voitti kaksi cupia lisää vuosina 1902 ja 1903. Stanley Cupin Jack Marshall saavutti myös Montreal Wanderersin vahvuudessa 1907 ja 1910. Kuudennen mestaruuden hän voitti pelaaja-managerina Toronto Blueshirtsin organisaatiossa 1914. Hän oli lisäksi ensimmäinen, joka sai Stanley Cupin neljän eri seuran paidassa.

Marshall teki kuusi maalia ottelussa Ottawaa vastaan 20. tammikuuta 1904 sekä viisi maalia otteluissa Montrealia vastaan sekä 29 joulukuuta 1908 että 8. helmikuuta 1909.

## Saavutuksia

* Stanley Cup (1901, 1902, 1903, 1907, 1910 & 1914)
*  Hockey Hall of Fameen 1965

## Lähteet
Mount Thor

**Mount Thor** on Auyuittuqin kansallispuistossa, Baffininsaarella sijaitseva vuori. Itse saari kuuluu hallinnollisesti Kanadalle ja on osa Nunavutin territoriota. Vuoren huippu on 1&nbsp;675 metriä merenpinnan tasoa ylempänä. Vuoren länsisivulla on maailman korkein, 1&nbsp;250 -metriä korkea, puhtaasti pystysuora pudotus. Kallioseinämän keskimääräinen jyrkkyys on 105 astetta, joten seinämä on kallellaan hieman sisäänpäin.

## Lähteet
Ville Heino (vapaapainija)

**Ville Heino** (s. 22. elokuuta 1991 Pori) on suomalainen vapaapainija. Hän edusti urallaan Porin Paini-Miehiä. Häntä valmensivat vuodesta 2000 Harri Lehti ja vuodesta 2008 Ahto Raska.

Heino sijoittui MM-kilpailuissa 86 kg:n sarjassa seitsemänneksi vuonna 2018 sekä EM-kilpailuissa 2019 yhdenneksitoista. Junioreiden MM-kilpailujen 84 kg:n sarjassa hän sijoittui seitsemänneksi 2009 ja viidenneksi 2011. 

Heino on voittanut suomenmestaruuden 84 kg:n sarjassa 2009, 2010, 2011 ja 97 kg:n sarjassa 2018 ja 2021, sekä lisäksi saanut 74 kg:n sarjassa SM hopeaa 2007 ja pronssia 2008.

Heino lopetti kilpailu-uransa keväällä 2021. Hän on valmistunut liikuntatieteiden maisteriksi Jyväskylän yliopistosta. Vuosina 2013–2017 hän paini ja opiskeli stipendiaattina Cambellin yliopistossa Pohjois-Carolinassa.

Myös hänen veljensä Jere Heino on vapaapainija.

## Lähteet
Julin

**Julin** on suomalainen suku, jonka jäsenet ovat vaikuttaneet Suomen teollisuuteen varsinkin Fiskarsin ruukin omistajina, mutta myös merkittävästi Suomen metsäteollisuudessa. Suku on alkujaan kotoisin Österåkersin pitäjästä Sörmlannista; sukunimi Julin tulee Österåkersin naapuripitäjästä Julitasta. Suku saapui Suomeen Johan Julinin mukana vuonna 1782. Hänen poikansa Johan Jakob Julin aateloitiin vuonna 1849, minkä jälkeen nimi on hänestä polveutuvalla sukuhaaralla ollut muodossa *von Julin*.

## Suvun jäseniä
### Julin
* Johan Julin (1752–1820), tunnettu apteekkari ja luonnontutkija, joka vaikutti Oulussa ja Turussa
* Erik Julin (1796–1874), Turun kaupunginapteekkari ja kauppaneuvos, Johan Julinin poika

### von Julin
* Johan Jakob von Julin, alkuaan Julin, vuodesta 1849 von Julin (1787–1853), apteekkari, tehtaanomistaja ja vuorineuvos, Johan Julinin poika
** Emil Lindsay von Julin (1835–1898), yritysjohtaja ja valtiopäivämies, J. J. von Julinin poika
*** Georg Emil Lindsay von Julin (1868–1904), sotilas ja valtiopäivämies, Emil Lindsay von Julinin poika
*** Albert Ludvig Lindsay von Julin (1871–1944), vuorineuvos, Fiskarsin toimitusjohtaja ja valtiopäivämies, Emil Lindsay von Julinin poika
*** Nils Adolf Lindsay von Julin (1876–1946), apteekkari ja liike- ja valtiopäivämies, Emil Lindsay von Julinin poika
** Hedvig Charlotta Hélène von Julin (1842–1881), J. J. von Julinin tytär, Suomen marsalkka Carl Gustaf Emil Mannerheimin äiti
** Johan Albert Edvard von Julin (1846–1906), vuorineuvos, Fiskarsin toimitusjohtaja J. J. von Julinin poika
***Rolf Jacob von Julin (1881–1942), Kaukaan Tehtaan toimitusjohtaja, vuorineuvos, J. A. E. von Julinin poika
****Jacob Albert Carl Gustaf von Julin (1906–1987) Kaukas Oy:n pääjohtaja, vuorineuvos, Rolf Jacob von Julinin poika
** Johan Albert Edvard von Julin (1846–1906), vuorineuvos, Fiskarsin toimitusjohtaja J. J. von Julinin poika

## Lähteet
Michael Landsberg

**Michael Landsberg** (s. 22. heinäkuuta 1957) on kanadalainen urheilutoimittaja. Landsberg on työskennellyt The Sports Network -televisiokanavalla (TSN) vuodesta 1984, kanavan alusta alkaen. 

Landsberg toimi *SportsDesk*-uutisohjelman (myöhemmältä nimeltään *SportsCentre*) ankkurina yli 5&nbsp;000 jakson ajan, vuoteen 1997 asti, jolloin hän aloitti keskusteluohjelma *Off The Recordin* juontajana. Hän on ollut työstään *Off The Recordissa* ehdolla Gemini-palkinnon saajaksi. Vuonna 2010 Landsberg juonsi Whistlerissä CTV:n päiväsajan lähetyksiä Vancouverin olympialaisista.

Kanadanjuutalainen Landsberg on kotoisin Torontosta. Hän opiskeli muutaman vuoden Toronton yliopistossa valmistumatta, minkä jälkeen hän siirtyi opiskelemaan niin ikään Torontossa sijaitsevaan Ryersonin yliopistoon, jossa hän suoritti radio- ja televisioalan koulutuksen. Hän on kertonut lehtihaastatteluissa kärsineensä lukihäiriöstä. Landsberg on naimisissa ja hänellä on vaimonsa Karenin kanssa kaksi lasta, poika Corey ja tytär Casey.

Landsbergia on parodioitu koomikkoryhmä Royal Canadian Air Farcen televisio-ohjelmassa *[[Air Farce Live]]*. Sarjan *Off The Record* -sketseissä häntä esitti Don Ferguson. 

## Lähteet
83-42

**83-42** (tunnetaan myös nimellä **Schmitt’s Island**) on tiettävästi maailman pohjoisin kiinteä maanmuodostuma merenpinnan yläpuolella. Saari sijaitsee Pohjoisessa jäämeressä Grönlannin pohjoispuolella, noin 695 kilometriä etelään maantieteelliseltä pohjoisnavalta. Se on vain 35 metriä pitkä, 15 metriä leveä ja kohoaa ainoastaan neljä metriä merenpinnan yläpuolelle. Saarella kasvaa ainoastaan jonkin verran jäkälää.

1900-luvun alussa löydetty Kaffeklubben piti pitkään maailman pohjoisimman saaren titteliä. Tutkimusmatkailijat Dennis Schmitt ja Peter Skafte havaitsivat 83-42-saaren lentokoneesta vuonna 1998. Schmitt ja Skafte toteuttivat tutkimusmatkan saarelle viisi vuotta myöhemmin ja astuivat tiettävästi ensimmäisinä ihmisinä saarelle 6. heinäkuuta 2003. Schmitt kieltäytyi nimeämästä saarta virallisesti jättäen sen tanskalaisten viranomaisten tehtäväksi. Hän kutsui saarta nimellä 83-42 koordinaattien mukaan.

## Lähteet
Metsänhoitomaksu

**Metsänhoitomaksu** oli vuoteen 2015 asti yksityisiltä puuntuottajilta perittävä vero jolla rahoitettiin muun muassa metsänhoitoyhdistyksien toimintaa. Veron tuotosta 98 prosenttia tilitettiin metsänhoitoyhdistyksille. Puuntuottajalta perittävä vero jakautui kaikilta metsänhoitoyhdistyksen jäseniltä perittävään perusmaksuun ja hehtaari maksuun. Metsänhoitomaksua ei tarvinnut maksaa, mikäli tuottaja oli saanut maksuvapautuksen. Metsänhoitomaksua ei peritty pieniltä metsätiloilta. Etelä-Suomessa raja oli neljä hehtaaria, Lapin läänissä 12 hehtaaria, Oulun läänissä seitsemän hehtaaria ja Ahvenanmaalla kaksi hehtaaria. Vuonna 2009 perusmaksu oli koko maassa 25,63 euroa ja Ahvenanmaalla 15,30 euroa. Hehtaarimaksun kukin metsänhoitoyhdistys määritteli itse omalla alueella vuodeksi eteenpäin.

Metsäteollisuus ry oli esittänyt metsänhoitomaksun muuttamista vapaaehtoiseksi tai vaihtoehtoisesti metsänhoitoyhdistysten harjoittaman liiketoiminnan erottamista selkeästi erilleen lakisääteisistä hallinnollisista tehtävistä. Maa- ja metsätalousministeriö on puolestaan esittänyt ainoastaan tarkennusta metsänhoitoyhdistyksiä säätelevään asetukseen, jonka mukaan hallinnollisia tehtäviä ei voi rahoittaa metsänhoitomaksuista kertyvillä tuloilla.

Maa- ja metsätalousministeriö valmisteli lakiuudistuksen, jonka mukaan metsänhoitomaksun pakottavuudesta luovutaan. Lakiuudistus tuli voimaan 1. tammikuuta 2015.

## Lähteet
Daniel Juncadella

**Daniel Juncadella Pérez-Sala** (s. 7. toukokuuta 1991 Barcelona) on espanjalainen moottoriurheilija. Juncadellan setä on entinen Formula 1 -kuljettaja Luis Pérez Sala.

Juncadella aloitti uransa kilpailemalla karting-sarjoissa vuosina 2004–2006. Vuonna 2007 Juncadella kilpaili Master Junior Formula -sarjassa sijoittuen sarjan toiseksi. Samana vuonna hän kilpaili Formula BMW ADAC -sarjassa. Vuonna 2008 Juncadella kilpaili Euroopan Formula BMW -sarjassa sijoittuen neljänneksi. Seuraavana vuonna hän sijoittui sarjan toiseksi. Vuonna 2010 Juncadella kilpaili Formula 3 Euroseries -sarjassa. Hän voitti kauden päättävän Hockenheimin kilpailun ja sijoittui yhteispisteissä kahdeksanneksi. Juncadella kilpaili myös GP3-sarjassa samana vuonna jättäen väliin Turkin, Valencian ja Unkarin kilpailut. Hän saavutti yhden kakkossijan ja 10 pistettä sijoittuen 14:nneksi yhteispisteissä. Vuonna 2011 Juncadella palasi F3 Euroseries -sarjaan, jossa hän sijoittui sarjan kolmanneksi. Marraskuun lopussa Juncadella voitti Macaon kutsukilpailun. Vuonna 2012 hän jatkoi F3 Euro -sarjassa voittaen sarjan mestaruuden. Samana vuonna Juncadella voitti FIA European Formula 3 Championship -sarjan mestaruuden ja Formula 3 Masters -kilpailun. Vuonna 2013 Juncadella siirtyi DTM-sarjaan. Hän saavutti ensimmäisellä kaudellaan 21 pistettä sijoittuen sarjan 16:nneksi. Vuonna 2014 Juncadella jatkaa DTM-sarjassa.

Vuonna 2014 Juncadella nimettiin Force Indian F1-tallin testikuljettajaksi. Hän ajoi tallin toista autoa Silverstonessa, Monzassa ja Interlagosissa perjantain ensimmäisessä vapaissa harjoituksissa.

## GP3-tulokset

## Formula 1 -tulokset

## Lähteet

## Aiheesta muualla

*Juncadella career statistics Driver Databasessa.
Skyteam PBR

**Skyteam PBR** on kiinalaisen moottoripyörävalmistajan Skyteam Motorcyclesin tuottama mopo, joka on saanut vahvasti vaikutteita Hondan Monkey R -mopomallista. PBR:ssä on vakiona 50cm³ "Monkey type" -nelitahtimoottori. Skyteam pbr on 2-paikkainen.
Miekkailu kesäolympialaisissa 1952 – miesten floretti

Helsingin olympiakisojen miesten florettimiekkailuun osallistui 61 urheilijaa edustaen 25 kansallisuutta. Kilpailupäivät olivat 23.–24. heinäkuuta. 

## 1. kierros

Jokaisesta erästä neljä parasta jatkoon. Tasatilanteessa uusittiin, jos kyseessä oli jatkoon pääsy, muutoin paremmaksi katsotaan ensisijaisesti kilpailija, jolla on vähemmän vastaanotettuja pistoja. Erissä oteltiin tarvittaessa jokainen jokaista vastaan, ellei jatkoon menijät varmistuneet jo aikaisemmin.

**1. erä**

**2. erä**

**3. erä**

**4. erä**

**5. erä**

**6. erä**

**7. erä**

Aiemmin käydyn joukkuekilpailun neljän parhaan maan - Italian, Egyptin, Ranskan ja Unkarin edustajat pääsivät suoraan 2.kierrokselle.

## 2. kierros

Jokaisesta erästä kolme parasta välieriin.

**1. erä**

**2. erä**

**3. erä**

**4. erä**

**5. erä**

**6. erä**

## Välierät

Jokaisesta erästä kolme parasta loppukilpailuun.

**1. erä**

**2. erä**

**3. erä**

## Loppukilpailu

## Lähteet
* Tulokset puolaksi
* Helsingin kisojen virallinen raportti (engl.)
Minskin piiri

**Minskin piiri** (, ) on Minskin alueella Valko-Venäjällä sijaitseva pääkaupunki Minskiä ympäröivä hallintopiiri. Piirin hallinnollinen keskus on pääkaupunki Minsk, jonka alue ei kuitenkaan sisälly ympäröivään hallintopiiriin. Käytännössä piirin sisärajana on suurin piirtein Minskin kehätie.

Vuoden 2009 väestönlaskennan aikaan Minskin piirin alueella asui yhteensä 159&nbsp;569 henkeä. Hallintopiiri on maaseutuvaltainen, sillä alueen kymmenien taajamien asukkaista kaupunkilaisiksi luetaan väestötilastoissa ainoastaan Zaslaujen kaupungin (14&nbsp;202 as.) ja Minskin  eteläpuolella sijaitsevan Matšulištšyn kaupunkimaisen taajaman (7&nbsp;378 as.) asukkaat; muut ovat maaseutuasukkaita. Matšulištšyn kaupunkitaajaman vieressä on Valko-Venäjän ilmavoimien käytössä ollut Minsk-Matšulištšyn lentokenttä.

Minskin piirin koillislaidalla (), vain 15&nbsp;km Minskin kehätieltä koilliseen sijaitsee Raubitšy, joka tunnetaan Valko-Venäjällä keskeisenä talviurheilulajien valmennus- ja kisapaikkana. Siellä on järjestetty esimerkiksi ampumahiihdon ja freestylen Euroopan- tai maailmancupin osakilpailuja.

## Lähteet

## Aiheesta muualla

* Минский район - artikkeleja piiristä ja sen taajamista  (dorogiby.info)
* Maakunnan viralliset Minskin piirin sivut  
* Kartta ja hieman tilastotietoja piiristä   (emaps-online.com)
* Wikimapia karttalinkki Minskin piiriin - Katso Minskin kehätien ulkopuolelle, kohteiden selitykset pääosin  tai 
* Минское отделение Белорусской железной дороги - Выберите станцию -  Minskin lähijunien sivusto reitteineen ja aikatauluineen (Valko-Venäjän rautateiden Minskin osasto) 
* Valko-Venäjän Ilmatieteen laitoksen sääennuste Minskiin  
* Kuvia Minskin piirin alueelta  (globustut.by)
Fazer (suku)

**Fazer** on suomalainen liikemiessuku, joka tunnetaan Fazerin makeistehtaan omistajina ja musiikkialan vaikuttajina. Suvun ensimmäinen suomalainen edustaja oli turkkuri Eduard Peter Fazer (1850-luvulle asti Fatzer), joka oli lähtöisin Thurgaun kantonista Sveitsistä, Bodenjärven rannalla olevasta Romanshornin kaupungista. Hän muutti 23-vuotiaana Hampurin kautta Suomeen vuonna 1843. Saatuaan 1849 porvarinoikeudet hän perusti Helsinkiin turkkuriliikkeen.

## Suvun jäseniä
* Max Fazer (1854–1922), tukkukauppias, sokeritehtailija, Eduard Fazerin poika
* Edvard Fazer (1861–1943), Suomalaisen Oopperan ensimmäinen johtaja, konserttipianisti, Eduard Fazerin poika
* Konrad Fazer (1864–1940), Fazerin musiikkikaupan perustaja, Eduard Fazerin poika
* Karl Fazer (1866–1932), makeistehtailija, kondiittori, kauppaneuvos, Eduard Fazerin poika
* Naema Fazer (1869–1951), viulutaiteilija, Eduard Fazerin tytär, Willy Burmesterin puoliso
* Georg Fazer (1889–1935), Fazerin musiikkikaupan toimitusjohtaja, Konrad Fazerin poika
* Sven Fazer (1897–1985), vuorineuvos, Fazerin makeistehtaan toimitusjohtaja, Karl Fazerin poika
* Peter Fazer (1934–1998), kilpapurjehtija ja Fazerin makeistehtaan toimitusjohtaja, Sven Fazerin poika

Äitinsä puolelta sukuun on kuulunut muun muassa kauppaneuvos ja Musiikki Fazerin pääjohtaja Roger Lindberg (1915–2003), joka oli Konrad Fazerin tyttärenpoika.

## Katso myös
* Fazer Pianotehdas

## Lähteet
Nuevo Estadio de Los Cármenes

**Estadio Nuevo Los Cármenes** on jalkapallostadion Granadan kaupungissa Espanjassa. Se sijaitsee Zaidín alueella kaupungin eteläosassa. Stadionin yleisökapasiteetti on 19&nbsp;336, ja se toimii paikallisen jalkapalloseura Granada Club de Fútbolin kotistadionina.

Stadionin rakennustyöt aloitettiin vuonna 1993, ja sen valmistamiseen meni aikaa lopulta kaksi vuotta. Virallisesti se avattiin 16. toukokuuta 1995 ja ensimmäinen ottelu sillä pelattiin 6. kesäkuuta 1995 Real Madridin ja Bayer Leverkusenin välillä.

Espanjan jalkapallomaajoukkue on pelannut stadionilla neljästi, joista se on voittanut kaikki kohtaamiset.

## Aiheesta muualla
* Los Cármenes Granada CF:n sivustolla
Disuk

**Disuk** () on kaupunki Egyptissä. Se sijaitsee Pohjois-Egyptissä noin 80 km itään Aleksandriasta. Se kuuluu Kafr al-Šaykhin kuvernoraattiin, ja vuonna 2006 sen väkiluku oli 106&nbsp;827.

## Lähteet

## Aiheesta muualla

*Disuk kotisivut kotisivut
Martti Turunen (lääkäri)

**Martti Ilmari Turunen** (17. tammikuuta 1918 Petäjävesi – 27. toukokuuta 1993 Helsinki) oli suomalainen lääkäri. Hän oli Suomen ensimmäinen modernin vatsakirurgian systemaattinen kehittäjä, professori ja HYKSin johtava ylilääkäri.

## Henkilöhistoria
Turusen vanhemmat olivat ratamestari Tahvo Turunen ja Hilda Maria Raitanen ja puoliso vuodesta 1944 lääketieteen lisensiaatti Marja Terttu Kitunen. Turunen pääsi ylioppilaaksi Jyväskylän lyseosta 1938 ja valmistui lääketieteen lisensiaatiksi 1947. Lääketieteen ja kirurgian tohtoriksi hän väitteli 1951 ja erikoistui kirurgiaan 1952 ja rintaelinkirurgiaan 1955.
Turunen oli useiden koti- ja ulkomaisten alan järjestöjen jäsen ja hänelle myönnettiin lukuisia kunniamerkkejä. Hänellä oli myös paljon luottamustehtäviä kunnallisissa, lääketieteellisissä ja kansanterveydellisissä järjestöissä. Hän toimi muiden muassa Syöpäsäätiön ja Suomen syöpäyhdistyksen johtotehtävissä.  Hänen ystävällinen hymynsä, lämmin kädenpuristuksensa ja osaa ottava sana potilaalle opettivat hänen oppilailleen muutakin kuin kylmää lääkätiedettä.  Turunen kuoli 27. toukokuuta 1993 Helsingissä pitkällisen sairauden uuvuttamana.

## Ammattiura
Rintaelinkirurgian dosentti Helsingin yliopistossa Turusesta tuli 1955 ja kirurgian dosentti 1957. Helsingin yliopiston kirurgian professorina hän toimi 1964–1985 ja samaan aikaan HYKSin II kirurgian klinikan ylilääkärinä. Koko HYKSin johtava ylilääkärin hän oli 1978–1985, eläkkeellä jäämiseensä asti. Turusen lääkäritoiminta alkoi jo ennen lisensiaatin tutkintoa sodan aikana joukkosidontapaikan lääkärinä, sotilasarvoltaan hän oli tykistöluutnantti. Sodan jälkeen hän toimi Kontioniemen parantolalääkärinä ja myöhemmin Satalinnan ja Kiljavan parantoloiden kirurgina. Tärkeän osan elämäntyöstään Turunen teki HYKSin II kirurgian klinikan esimiehenä. Hän loi ympärilleen ilmapiirin, jossa oli helppo viihtyä ja tehdä työtä. Klinikalle syntyi oma koulukunta, jota arvostettiin sekä Suomessa että ulkomailla. Siellä tehtiin Turusen johdolla mm. Suomen ensimmäinen munuaissiirto kuolleelta henkilöltä elävälle 1968 ja kokeiltiin maksansiirtoa muun muassa sioilla.Turunen toimi klinikan esimiehenä ajankohtana, jolloin sairaalatoiminta kehittyi voimakkaasti. Hän osallistui muun muassa Meilahden sairaalan suunnitteluun sekä toiminnan käynnistämiseen ja kehittämiseen. HYKSin liittohallituksen jäsenenä ja varapuheenjohtajana hän toimi 1967–1977. 

Tiedemiehenä Turunen oli pidättyvä ja maanläheinen. Hänen tutkimusaiheensa löytyivät poikkeuksetta kliinisistä ongelmista. Keuhkotuberkuloosiin, aikanaan yleiseen kansantautiin, liittyneiden varhaisvuosien tutkimusten jälkeen hänen ja hänen työryhmänsä merkittävin tieteellinen tutkimussarja käsitteli maksakirroosiin liittyvien vuotojen uuden leikkausmenetelmän kehittämistä. Tutkimussarja on maailmanlaajuisesti tunnettu. 

## Lähteet
* Professori Martti Turunen. Hallintomies ja vatsakirurgian kehittäjä, HS 12.6.1993 (Viitattu 16.10.2017)

### Viitteet
Songs for Japan

**Song for Japan** () on hyväntekeväisyys- ja kokoelmalevy, joka luotiin hätäavun varojen saamiseksi maaliskuun 2011 Sendain maanjäristyksen uhreille. Albumin ovat tehneet yhteistyössä neljä suurta levy-yhtiötä (EMI, Sony, Universal ja Warner) ja se julkaistiin iTunes Storessa 25. maaliskuuta 2011. Tuotto albumista ohjataan Japanin Punaiselle Ristille.

Albumi nousi iTunes-verkkokaupan myydyimmäksi ainakin 18 maassa, muun muassa Yhdysvalloissa, Ranskassa, Saksassa, Ruotsissa ja Japanissa. Albumia myytiin Yhdysvalloissa 25&nbsp;000 kopiota sen ilmestymispäivänä ja maailmanlaajuisesti 75&nbsp;000. Sony julkaisi albumin CD-levynä 4. huhtikuuta 2011.

Albumilla ovat mukana muun muassa Elton John, Madonna, Katy Perry ja Justin Bieber.

Albumi debytoi kuudennelle sijalle Yhdysvaltain Billboard 200 -listalla. Kanadan Canadian Albums Chart -musiikkilistalla ja uusiseelantilaisella Recording Industry Association of New Zealand -listalla albumi päätyi kolmanneksi.

## Kappalelista
Albumi sisältää 38 kappaletta.

## Lähteet
Minna Hämäläinen

**Minna Maarit Hämäläinen** (s. 4. toukokuuta 1967, Kuopio) on suomalainen näyttelijä, joka on ollut kiinnitettynä Turun Kaupunginteatterissa vuodesta 1995. 

## Ura
Hämäläinen opiskeli Lahden kansanopiston näyttämötaiteen linjalla vuosina 1986–1987 ja Tampereen yliopiston näyttelijäntyön laitoksella  vuosina 1987–1991, valmistuen teatteritaiteen maisteriksi. Valmistumisensa jälkeen hän oli kiinnitettynä Kuopion kaupunginteatteriin vuosina 1991–1995, minkä jälkeen siirtyi Turun kaupunginteatteriin.

Hämäläinen sai Teatterisäätiön elämäntyöpalkinnon vuonna 2022.

## Filmografia
### Elokuva
**[[Vares – Pahan suudelma]]* (2011) – telakan assistentti
*''Henkesi edestä'' (2015) – synnytyslääkäri
*''Elämältä kaiken sain'' (2015) – kodinhoitaja
*''Tyttökuningas'' (2015) – palvelija
**[[Fingerpori (elokuva)|Fingerpori]]* (2019) – jutteleva nainen
**[[Villi leikki (elokuva)|Villi leikki]]* (2023) – Katrin

### Televisio
**[[Häräntappoase (vuoden 1989 televisiosarja)|Häräntappoase]]* (1989) – Vuokko
**Mollen löytötavaraa* (1990) – Pirpana
**Romanssi oboelle ja kolmelle hullulle kitaralle* (1991) – Mervi
*''Pala valkoista marmoria'' (1998)
**[[Hovimäki]]* (1999–2000) – Sanna
**Naisia kaupungilla* (2010) – Tanja
**[[Enon opetukset]]* (2011) – baarin emäntä
*''Maailma on valmis'' (2012) – ensikodin nainen
**[[Ratamo (televisiosarja)|Ratamo]]* (2018) – teho-osaston hoitaja

## Yksityiselämä
Hämäläisen aviomies on Turun kaupunginteatterin näyttelijä Stefan Karlsson.

## Lähteet

## Aiheesta muualla
* 
*
Armas Tirronen

__NOTOC__
**Armas Herman Tirronen** (14. marraskuuta 1913 Punkaharju – 5. helmikuuta 1973) oli suomalainen kuvanveistäjä.

Tirronen opiskeli Taideteollisessa keskuskoulussa 1939 ja 1940–1941 ja Suomen Taideakatemian koulussa 1946–1947. Ensimmäisen näyttelyn hän piti 1941 ja osallistui sen jälkeen muun muassa moniin Suomen Taiteilijain näyttelyihin aina vuoteen 1960 saakka.

Hän teki runsaasti julkisia töitä ja tilaustöitä. Muun muassa Helsingissä Meilahden kirkon seinässä on hänen reliefinsä *Laupias samarialainen* (1954). Helsingissä on myös Tirrosen teokset *Käpylän Mari* (1954) Käpylässä ja *[[Karjalaan jääneiden vainajien muistomerkki]]* (1957) Hietaniemen hautausmaalla.

## Sankaripatsaat
*Jokioinen 1949
*Vaasa 1952, Vaasan vanhalla hautausmaalla
*Pyhtää, 1952
*Punkaharju, 1952
*Joensuu, *Ikuisuutta kohti* 1953
*Ikaalinen, *Sotaan lähtö (Iäisyyden rajalla)* 1953, Ikaalisten kirkolla
*Heinola, 1953
*Pielavesi, 1958
*Kerimäki, 1958
*Puumala *Tulevaisuus*, 1959
*Joroinen 1962

## Kuvia teoksista

Tiedosto:Jokioinen sankarimuistomerkki.JPG|*Elämä jatkuu*, sankarimuistomerkki, 1949, Jokioinen.
Tiedosto:Armas Tirronen Työ ja tulevaisuus 1950.jpg|*Työ ja tulevaisuus*, 1950, Joensuu.
Tiedosto:Armas Tirronen - Nimetön (nainen ja lapset, reliefi) - 1950 - Niiralan päiväkoti, Huuhankatu 25 - Niirala - Kuopio.jpg|Nimetön reliefi (nainen ja lapset), 1950, Kuopio.
Tiedosto:Armas Tirronen Sotilaan hyvästijättö 1952 Heinolan hautausmaan sankarihautojen muistomerkki.jpg|*Sotilaan hyvästijättö*, sankarimuistomerkki, 1952, Heinola.
Tiedosto:Pyhtää 0148.JPG|*Sankarimuistomerkki*, 1952, Pyhtää.
Tiedosto:Armas Tirronen Sotaan lähtö 1953.jpg|*Sotaan lähtö* (*Iäisyyden rajalla*), *Sankarivainajien muistopatsas*, 1953, Ikaalinen.
Tiedosto:Joensuu sankarimuistomerkki.JPG|*Ikuisuutta kohti*, sankarimuistomerkki, 1953, Joensuu.
Tiedosto:115. Vuosien 39-44 sotien sankarihaudat, hautausmaa, kuva 20.5. 2017.jpg|*Vuosien 1939–1944 sankarihautojen muistomerkki*, 1953, Vaasa.
Tiedosto:Armas Tirronen Laupias Samarialainen 1954.jpg|*Laupias Samarialainen*, 1954, Helsinki.
Tiedosto:Poika ja sammakko by Armas Tirronen.JPG|*Poika ja sammakko*, 1955, Imatra.
Tiedosto:Sodankylä sankarimuistomerkki.JPG|*Sankarimuistomerkki*, 1956, Sodankylä.
Tiedosto:KARJALA1.jpg|*Karjalaan jääneiden vainajien muistomerkki*, 1957, Helsinki.
Tiedosto:Laukkala sankarimuistomerkki.JPG|*Hyvästijättö*, Laukkalan sankarimuistomerkki, 1958, Pielavesi.
Tiedosto:Kerimäki sankarimuistomerkki.JPG|*Kerimäen sankarimuistomerkki*, 1958, Savonlinna.
Tiedosto:Puumala sankarimuistomerkki.JPG|*Sankarimuistomerkki*, 1959, Puumala.
Tiedosto:Armas Tirronen - Isänmaan puolesta 1939-1940 - 1962 - Joroisten kirkon kirkkomaa, Pieksämäentie 1 - Joroisten kk - Joroinen.jpg|*Sankarimuistomerkki*, 1962, Joroinen.
Tiedosto:Risti ja liekki by Armas Tirronen.JPG|*Risti ja liekki*, 1967, Kajaani.
Kuva:Armas Tirronen - Onkipojat (1972) - Keskuskoulun edustapuisto, Keskuskatu 32 - Pieksämäki.jpg|*Onkipojat*, 1972, Pieksämäki.


## Lähteet

## Aiheesta muualla
Ammunnan maailmancup 2011

**Ammunnan maailmancupin 2011** järjestää Kansainvälinen Ampumaurheiluliitto (ISSF) ja siinä kilpaillaan seitsemässä osakilpailussa ja kahdessa finaalissa. Maailmancupin osakilpailun kilpailupaikkoina toimivat Changwon, Concepción, Fort Benning, Maribor, München, Peking ja Sydney. Maailmancupin finaalit ammutaan haulikkolajeissa Kairossa ja pistooli- että kiväärilajeissa Al-Ainissä. Finaaleihin osallistumisoikeuden saavat lajin edellisen vuoden maailmancupin finaalin voittaja ja kahdeksan maailmancupin osakilpailuissa menestynyttä urheilijaa. Myös hallitsevilla maailmanmestareilla on osallistumisoikeus.

## Aikataulu

## Mitalistit
### Miesten pistooli

### Naisten pistooli

### Miesten kivääri

### Naisten kivääri

### Miesten haulikko

### Naisten haulikko

## Maailmanennätykset
Maailmancupissa syntyneet uudet ja sivuavat maailmanennätykset:

## Olympiapaikat
Maailmancupin osakilpailuista maapaikaikkoja Lontoon olympialaisiin ovat saavuttaneet seuraavat ampujat:

## Lähteet
*
*
*
*
*
*
*
*
*
*
*
*
*
*
Claudia Presăcan

**Maria Claudia Presăcan** (s. 28. joulukuuta 1979 Sibiu) on romanialainen entinen telinevoimistelija, olympiavoittaja, maailman- ja Euroopan mestari.

Presăcan voitti Romanian joukkueessa olympiakultaa Sydneyn kesäolympialaisissa 2000, kolme maailmanmestaruutta ja kerran Euroopan mestaruuden. Lisäksi hän voimisteli kaksi henkilökohtaista EM-mitalia Pietarissa 1998.

## Lähteet
* Claudia Presăcan Biography and Olympic Results  Sports Reference LLC. 
* Claudia Presecan – FIG 
* Profiili gymn-forum.net:issä 
* Profiili romanian-gymnastics.com:issa
Anna Paavilainen

**Anna Paavilainen** (s. 7. huhtikuuta 1983 Mikkeli) on suomalainen näyttelijä ja elokuvaohjaaja. 

## Ura
Hän on valmistunut Teatterikorkeakoulusta vuonna 2006. Hän on käynyt aiemmin Sibelius-lukion. Paavilainen opiskeli *Stockholms Filmskolassa* ohjausta ja käsikirjoitusta vuosina 2014–2015. 

Paavilainen näytteli Ilvesteatterissa vuosina 2000–2002 ja hänet kiinnitettiin Suomen Kansallisteatteriin 2008. Teatterin lisäksi hän on näytellyt elokuvissa sekä televisiossa. 

Syksyllä 2013 Paavilainen esiintyi yhdessä näyttelijä Marja Salon kanssa Yle Teemalla esitetyssä *[[Hetkiä kaupungissa]]* -sarjassa.

Vuonna 2012 Paavilainen oli ehdolla parhaan naissivuosan Jussin saajaksi roolistaan elokuvassa *[[Hyvä poika]]* ja vuonna 2015 parhaan naispääosan Jussin saajaksi roolistaan elokuvassa *[[Kesäkaverit]]*.

Paavilaisen käsikirjoittama ja näyttelemä monologinäytelmä *Play Rape* oli tapaus. Näytelmässä Paavilainen käsitteli kokemiaan teatteri­raiskauksia. Näytelmässä kerrotaan, että hän esitti raiskausta ensimmäisen kerran jo teatterikoulun pääsykokeissa ja sen jälkeen hän on esittänyt raiskauksen uhria näyttämöllä yli sata kertaa. Paavilainen palasi aiheeseen lyhytelokuvassa *Play Rape*, joka oli osa Yksittäistapaus-elokuvasarjaa ja päätyi osaksi Tottumiskysymys-episodielokuvaa.

Paavilaisen ohjaama ja yhdessä Laura Birnin kanssa käsikirjoitettu lyhytelokuva *[[Kaksi ruumista rannalla]]* voitti parhaan lyhytelokuvan Jussi-palkinnon 2020. 

Paavilaisen ensimmäinen pitkä fiktioelokuvaohjaus on syksyllä 2022 ensi-iltaan tuleva *[[Kikka!]]*.

## Yksityiselämä
Paavilainen oli naimisissa näyttelijä Samuli Niittymäen kanssa vuosina 2009–2018.

## Filmografia
### Elokuvat

### Lyhytelokuvat

### Televisiosarjat

## Palkinnot ja tunnustukset
* Pro feminismi -palkinto 2016.
* Suomen kulttuurirahaston palkinto 2017.
* ''Nordisk Film -palkinto'' *[[Tottumiskysymys]]*-elokuvan tuottajalle, ohjaajille ja käsikirjoittajille 2020.
* Parhaan lyhytelokuvan Jussi-palkinto elokuvasta *[[Kaksi ruumista rannalla]]* 2020.

## Lähteet

## Aiheesta muualla
* 
*
Piikkihait

**Piikkihait** (Squalidae) on piikkihaikaloihin kuuluva valtamerissä tavattava rustokalaheimo.

## Lajit
Vanhimmat piikkihaiden heimoon kuuluvien lajien fossiilit on ajoitettu myöhäiselle liitukaudelle. Nykyään elävät lajeja on 11 ja ne jaetaan kahteen sukuun. Toisinaan valohaiden heimon lajit katsotaan kuuluviksi piikkihaihin. Lajeja ovat muun muassa:
*Karheapiikkihai (*Cirrhigaleus asper*)
*Lyhytpiikkihai (*Squalus mitsukurii*)
*Mustapyrstöpiikkihai (*Squalus melanurus*)
*Nenäpiikkihai (*Squalus rancureli*)
*Nokkapiikkihai (*Squalus blainvillei*)
*Piikkihai (*Squalus acanthias*)
*Töppöpiikkihai (*Squalus megalops*)
*Squalus formosus

## Anatomia
Piikkihaiden heimon lajit ovat kooltaan alle metristä vajaaseen kahteen metriin. Selkäeviä lajeilla on kaksi ja molempien edessä on piikit. Selkäevät ovat samankokoiset tai etummainen on takimmaista suurempi. Rintaevät ovat kaloilla melko kookkaat. Suu on melko lyhyt ja hammasrivejä on kummassakin leuassa 26. Hampaat ovat yläleuassa hieman alaleuan hampaita pienikokoisemmat.

## Levinneisyys
Piikkihaita tavataan Atlantin, Intain valtameren ja Tyynenmeren alueilta. Ne elävät sekä trooppisissa että kylmässä vesissä ja niitä tavataan erityisesti rannikkojen läheisyydestä. Erityisesti *Squalus*-suvun lajeja kalastetaan suuria määriä ruuaksi.

## Lähteet
Gadsby

**Gadsby** on Ernest Vincent Wrightin vuonna 1939 julkaistu romaani. Kirjassa ei ole yhtäkään e-kirjainta, vaikka se on englannin kielen yleisin kirjain.

## Katso myös
* Oulipo
* Lipogrammi

## Lähteet

## Aiheesta muualla
Marcussen & Søn

**Marcussen & Søn** on Jørgen Marcussenin (1781–1860) vuonna 1806 perustama tanskalainen urkurakentamo Aabenraassa (Åbenrå). Se on maailman vanhin edelleen toiminnassa oleva urkurakentamo. Perustajan tyttärenpoika Jens Zachariassen toimi urkujenrakentajana Suomessa. Myös Johannes Lassen Zachariassen työskenteli jonkin aikaa Suomessa, mutta palasi Tanskaan Marcussenin yrityksen johtoon.

Suomeen Marcussen & Søn toimitti ensimmäiset urkunsa vuonna 1865; kyseinen soitin rakennettiin Uudenkaupungin uuteen kirkkoon.

Yhtiö on rakentanut urut muun muassa seuraaviin kirkkoihin:

## Suomessa
*Helsingin tuomiokirkko, Helsinki, 1967
*Huopalahden kirkko, Helsinki, 1962
*Meilahden kirkko, Helsinki, 1959
*Sipoon uusi kirkko, Sipoo
*Turun linnan kirkko, Turku
*Uudenkaupungin uusi kirkko, Uusikaupunki
*Vaasan kirkko, Vaasa, 1975 

## Muualla

## Lähteet

## Aiheesta muualla

*Marcussen & Søn – Orgelbyggeri
Garda

**Garda** on kunta Veronan maakunnassa Veneton alueella Pohjois-Italiassa. Kunnassa on runsaat 4&nbsp;000 asukasta, ja se sijaitsee Gardajärven itärannalla. Garda elää suurelta osin matkailusta.

## Lähteet

## Aiheesta muualla